alexandrainst/scandi-wiki huggingface dataset:
Shansi

Shansi (eða Shanxi) (kínverska: 山西; rómönskun: Shānxī) er landlukt hérað í  Norður- Kína. Landslag héraðsins einkennist af hásléttu sem afmarkast að hluta af fjallgarði. Nafnið Shansi sem þýðir "vestur af fjöllunum" vísar til staðsetningar héraðsins vestur af Taihang-fjöllum. Nokkuð rétthyrnt að lögun, afmarkast Shansi af héruðunum Hebei í austri, Henan í suðri og suðaustri, Shaanxi í vestri og af sjálfstjórnarsvæðinu Innri-Mongólíu í norðri. Héraðið er um 157.100 ferkílómetrar.

Höfuðborgin og stærsta borg héraðsins er Taiyuan, sem er staðsett í miðju þess, en næst fjölmennustu borgirnar í héraðinu eru Changzhi og Datong. Árið 2010 var íbúafjöldi Shansi um 36 milljónir.

Shansi er sem gátt að frjósömum sléttum Hebei og Henan. Frá fornu fari hefur það einnig þjónað sem varðbelti milli Kína og mongólsku og mið-asísku  ǀgresjanna. Héraðið var mikilvæg leið fyrir her- og viðskiptaleiðangra, varð héraðið ein helsta leiðin fyrir inngöngu  búddisma til Kína frá Indlandi.

Menning Shansi byggir að mestu á þjóðarmenningu Han meirihlutans, sem er yfir 99 prósent íbúa. Héraðið er þekkt fyrir að hafa mikinn fjölda sögulegra bygginga sem er sá mesti meðal allra kínverskra héraða. Þar eru yfir 70 prósent þeirra bygginga í Kína sem byggðar voru á eða fyrir valdatíma  Song ættarveldisins.

Shansi er leiðandi í framleiðandi kols í Kína og áætlað er að um þriðjungur kola í jörðu í Kína sé þar. Engu að síður er landsframleiðsla á mann í Shansi undir landsmeðaltali.

Myndir

Tenglar 

 Vefsíða Britannica um Shansi. Inniheldur ýmsar upplýsingar um héraðið t.d. sögu, landslag, skipulag og markverða staði.

Heimildir 

 
 

 
Héruð í Kína
Sam Allardyce

Sam Allardyce (f. 19. október 1954 í Dudley, í Englandi) er enskur knattspyrnustjóri og fyrrverandi knattspyrnumaður.

Síðan 16. desember 2020 hefur hann verið knattspyrnustjóri hjá enska Premier League liðinu West Bromwich Albion.

Heimildir 
 Sam Allardyce, transfermarkt.com (á ensku)
 Sam Allardyce, soccerbase.com (á ensku)

Viðhengi 

Allardyce Sam
Enskir knattspyrnustjórar
Pétur Gautur

Pétur Gautur Svavarsson (f. 4. mars 1966) er íslenskur listmálari þekktur fyrir kyrralífsmyndir.

Tilvísanir 

Fólk fætt árið 1966
Íslenskir myndlistarmenn
FC Dinamo Tbilisi

Dinamo Tblisi (Georgíska: დინამო თბილისი) er Georgískt knattspyrnufélag frá Tbilisi. Félagið var stofnað árið 1925. Dinamo Tbilisi vann Evrópukeppni bikarhafa árið 1981.
Árið 2012 sló það KR út í Evrópukeppni félagsliða.

Titlar 
 Georgíska úrvalsdeildin: (19)
1990, 1991, 1992, 1993, 1994, 1995, 1996, 1997, 1998, 1999, 2003, 2005, 2008, 2013, 2014, 2016, 2019, 2020, 2022
 Georgíska bikarkeppnin: (13)
1992, 1993, 1994, 1995, 1996, 1997, 2003, 2004, 2009, 2013, 2014, 2015, 2016
 Evrópukeppni bikarhafa: (1)
1981

Þekktir leikmenn 
 Kakhaber Kaladze
 Shota Arveladze
 Zurab Khizanishvili
 Levan Melkadze

Tenglar 
 Heimasíða félagsins

Georgísk knattspyrnufélög
Tiblisi
stofnað 1925
Steve McManaman

Steven Charles McManaman   (fæddur 11. febrúar 1972) er enskur fyrrverandi knattspyrnumaður. Hann lék sem vængmaður. McManaman lék lengsta hlutann af ferlinum með Liverpool  og Real Madrid.

Titlar

Liverpool 
 Enski bikarinn 1992
 Enski deildabikarinn 1995

Real Madrid 
 Meistaradeild Evrópu 2000 og 2002
 La Liga 2001 og 2003
 HM  félagsliða 2002
 Evrópski ofurbikarinn 2002
 Spænski Ofurbikarinn 2001

Enskir knattspyrnumenn
Yaya Touré

Gnégnéri Yaya Touré (fæddur þann 13. maí árið 1983 í Bouaké) er knattspyrnumaður frá Fílabeinsströndinni. Touré lék m.a með Manchester City F.C. og FC Barcelona og einnig fyrir landslið Fílabeinsstrandarinnar. Yaya Touré er litli bróðir Kolo Touré og stóri bróðir Ibrahim Touré, sem dó  í júni árið 2014.

Félög 
 2001-2003: Beveren
 2003-2005: Metalurh Donetsk
 2005-2006: Olympiacos
 2006-2007: AS Monaco 
 2007-2010: FC Barcelona
 2010-2018 Manchester City F.C.
 2018       Olimpiacos
 2019-2020   Qingdao Huanghai	

Fílabeins­strend­ískir knattspyrnumenn
Arjen Robben

Arjen Robben (fæddur 23. janúar árið 1984) er hollenskur fyrrum knattspyrnumaður sem lék lengsta hlutan af ferlinum með þýska stórliðinu Bayern München Hollenska landsliðinu. Robben lék með Hollendinum á EM 2004, EM 2008 og 2012, og á HM 2006, HM 2010 og HM 2014. Hann spilaði oftast á kantinum. Robben er fljótur hlaupari, með góða tækni og föst skot með vinstri fót frá hægri væng. Á sínum fyrstu árum lék hann með Bedum og FC Groningen, þar lék hann frá 1996 til 2002. Á árunum 2002-04 spilaði hann fyrir PSV Eindhoven og frá 2004-07 með Chelsea F.C. og frá 2007-09 með Real Madrid C.F. og frá 2009-2019 með Bayern München. Hann endaði ferilinn þar sem hann hóf hann, með Groningen tímabilið 2020-2021.

Titlar

PSV 
 Eredivisie: 2002/2003
 Johan Cruijff Schaal: 2003

Chelsea 
 Enska úrvalsdeildin: 2004/2005, 2005/2006
 Enski bikarinn: 2006/2007
 Enski deildabikarinn: 2005, 2007
 Enski samfélagsskjöldurinn : 2005

Real Madrid 
 La Liga: 2007/2008
 Spænski Ofurbikarinn: 2008

Bayern München 
 Bundesliga: 2009/2010, 2012/2013, 2013/2014, 2014/2015, 2015/2016, 2016/2017, 2017/2018, 2018/2019
 Meistaradeild Evrópu: 2012/2013
 Þýski Bikarinn: 2009/2010, 2012/2013, 2013/2014, 2015/2016
 Þýski Ofurbikarinn: 2010, 2012, 2016, 2017
 Evrópski ofurbikarinn: 2013
 HM Félagsliða: 2013

Einstaklingsverðlaun 
 Ungi leikmaður ársins í Hollandi: 2003
 Bravo Award: 2005
 Fussballer des Jahres: 2010
 UEFA lið ársins: 2011, 2014 
 FIFA World XI Team: 2014 (FIFA:s Heimsliðið)
 Ballon d'Or: 2014 (Fjórða sæti)

Hollenskir knattspyrnumenn
Fólk fætt árið 1983
Shandong

Shandong (kínverska: 山东; rómönskun: Shāndōng) er standhérað í  Austur- Kína sem liggur við Gulahaf til móts við Kóreuskaga. Shandong er næstfjölmennasta hérað Kína. Þar bjuggu tæplega 99.5 milljónir íbúa árið 2016.
 
Nafnið Shandong, sem þýðir „austur af fjöllum“, var fyrst notað opinberlega á Jin-ættarveldinu á 12. öld. Héraðið samanstendur af tveimur aðskildum hlutum. Annars vegar er landsvæði inni í landi sem afmarkast af héruðunum í Hebei í norðri og vestri, Henan í suðvestri og Anhui og Jiangsu í suðri. Hins vegar er Shandong-skagi, sem nær um 320 kílómetra sjávarmegin frá ársléttum Wei og Jiaolai, með Bóhaíhaf í norðri og Gulahaf í suðri. Skaginn er stór hluti strandlengju héraðsins eða um 2.535 kílómetra.
 
Svæðið inn í landi, sem nær yfir um það bil tvo þriðju af flatarmáli héraðsins, felur í sér hæðótt miðsvæði, með miðju á hinum frægu Tai fjöllum og frjósama landbúnaðarsvæði í norðri, vestri og suðri sem er hluti vatnasvæði hins mikla  Gulafljóts og Norður-Kína sléttunni.
 
Höfuðborg héraðsins, Jinan, er staðsett rétt norðvestur af Tai-fjalli og um fimm kílómetra suður af  Gulafljóti, sem rennur frá suðvestri til norðausturs um héraðið áður en það tæmist í Bóhaíhaf.
 
Shandong hefur leikið stórt hlutverk í kínverskri sögu allt frá upphafi siðmenningar þar í landi við neðri hluta  Gulafljóts. Það hefur þjónað sem mikilvæg menningar- og trúarleg miðstöð  daoisma (taóisma), kínversks búddisma og konfúsíusisma. Tai-fjallið í Shandong er eitt dáðasta fjall daoismans. Búddahofin í fjöllunum sunnan við héraðshöfuðborgina Jinan voru eitt sinn meðal fremstu staða búddista í Kína.
 
Borgin Qufu er fæðingarstaður Konfúsíusar og þar var síðar miðstöð konfúsíusisma. Þar þróaðist Konfúsíusismi frá því sem síðar var nefnt „Hundrað skóla hugsun“ byggðum á kenningum Konfúsíusar.
 
Staðsetning Shandong á mótum viðskipta annars vegar á milli norðurs og suður Kína og hins vegar á austurs og vesturs, hefur stuðla að uppbyggingu héraðsins sem öflugri efnahagsmiðstöð. Eftir tímabil pólitísks óstöðugleika og efnahagsþrenginga sem hófst seint á 19. öld hefur efnahagur Shandong aukist mjög.

Myndir

Tenglar 

 Vefsíða Encyclopædia Britannica um Shandong. Inniheldur ýmsar upplýsingar um héraðið t.d. sögu, landslag, skipulag og markverða staði.

Heimildir 

 
 

 
Héruð í Kína
Fylkisstjórakosningar í Bandaríkjunum 2020

Fylkisstjórakosningar í Bandaríkjunum fóru fram þann 3. nóvember árið 2020.

Delaware

Frambjóðendur 
 Sigurvegari: John Carney (D), sitjandi fylkisstjóri (síðan 2017)
 Julianne Murray (R), lögmaður

Indiana

Frambjóðendur 
 Sigurvegari: Eric Holcomb (R), sitjandi fylkisstjóri (síðan 2017)
 Woody Myers (D)

Missouri

Frambjóðendur 
 Sigurvegari: Mike Parson (R), sitjandi fylkisstjóri (síðan 2017)
 Nicole Galloway (D), fylkisendurskoðandi (síðan 2015)

Montana 
Steve Bullock sitjandi fylkisstjóri (D) gat ekki boðið sig fram til endurkjörs vegna kjörtímamarka.

Frambjóðendur 
 Sigurvegari: Greg Gianforte (R), fulltrúadeildarþingmaður
 Mike Cooney (D), varafylkisstjóri

New Hampshire

Frambjóðendur 
 Sigurvegari: Chris Sununu (R), sitjandi fylkisstjóri (síðan 2017)
 Dan Feltes (D), fylkisöldungadeildarþingmaður (síðan 2014), leiðtogi meirihlutans á öldungadeild fylkisþingsins

Norður-Karólína

Frambjóðendur 
 Sigurvegari: Roy Cooper (D), sitjandi fylkisstjóri (síðan 2017)
 Dan Forest (R), varafylkisstjóri

Norður-Dakóta

Frambjóðendur 
 Sigurvegari: Doug Burgum (R), sitjandi fylkisstjóri (síðan 2017)
 Shelley Lenz (D), dýralæknir

Utah 
Gary Herbert sitjandi fylkisstjóri (R) fór á eftirlaun.

Frambjóðendur 
 Sigurvegari: Spencer Cox (R), varafylkisstjóri
 Christopher Peterson (D), lögfræðingur

Vermont

Frambjóðendur 
 Sigurvegari: Phil Scott (R), sitjandi fylkisstjóri (síðan 2017)
 David Zuckerman (D/P), varafylkisstjóri

Washington-fylki

Frambjóðendur 
 Sigurvegari: Jay Inslee (D), sitjandi fylkisstjóri (síðan 2013)
 Loren Culp (R), borgarlögreglustjóri Republic

Vestur-Virginía

Frambjóðendur 
 Sigurvegari: Jim Justice (R), sitjandi fylkisstjóri (síðan 2017)
 Ben Salango (D)

Púertó Ríkó

Frambjóðendur 
 Sigurvegari: Pedro Pierluisi (PNP), lögmaður
 Carlos Delgado Altieri (PPD), borgarstjóri Isabela
 Alexandra Lúgaro (MVC), lögmaður og kaupsýslumaður

Bandaríska Samóa

Frambjóðendur 
 Sigurvegari: Lemanu Peleti Mauga, varasvæðisstjóri
 Gaoteote Palaie Tofau, forseti öldungadeildar svæðisþingsins
 Iʻaulualo Faʻafetai Talia
 Nuanuaolefeagaiga Saoluaga T. Nua, svæðisöldungadeildarþingmaður

Kosningar í Bandaríkjunum 2020
2020
Shaanxi

Shaanxi (eða Shensi) (kínverska: 陕西; rómönskun: Shǎnxī) er landlukt hérað í Norðvesturhluta Alþýðulýðveldisins Kína. Það liggur að sjálfstjórnarsvæðinu í Innri Mongólíu í norðri, Shansi héraði í austri, Henan og Hubei héruðum í suðaustri, Chongqing borghéraðinu og Sichuan héraði í suðri, Gansu héraði í vestri og Hui sjálfstjórnarsvæðinu í Ningxia til norðvestur. Í austri fer Gulafljót fer með landamörkum Shaanxi og héraðsins Shansi. Höfuðborgin er Xi’an, í suður-miðhluta héraðsins. Flatarmál héraðsins er 205.000 ferkílómetrar. Árið 2016 bjuggu meira en 38 milljónir manna í Shaanxi.

Menningarsaga Shaanxi nær til 5.000 ára.

Shaanxi hérað er landfræðilega skipt í þrjá hluta, það er Norður-, Mið- og Suður-Shaanxi. aðskildum náttúrusvæðum – fjalllendnum suðurhluta, dalnum þar sem Wei áin rennur og hásléttunni í norðri.
 
Norður-Shaanxi („Shaanbei“) er suðausturhluti Ordos-skálarinnar og samanstendur aðallega af tveimur héraðsborgum Yulin og Yan'an á norður Loess hásléttunni, afmörkuð af Ordos-eyðimörkinni og graslendi Ordos-borgar í Inn-Mongólíu. Mið-Shaanxi („Shaanzhong“) er einnig þekkt sem Guanzhong svæðið og samanstendur afrennsli  Wei fljótsins austur af Long fjalli og norður af Qinling-fjöll, þar sem meirihluti íbúa Shaanxi býr. Suður Shaanxi ( „Shaannan“) samanstendur af þremur héraðsborgum sunnan við Qinling-fjöll og nær til fjallaborganna þriggja: Hanzhong, Ankang og Shangluo.

Xian borg sem tekur einnig til staða hinna fornu kínversku höfuðborga Fenghao og Chang'an - er höfuðborg héraðsins sem og stærsta borgin í Norðvestur-Kína. Alls bjuggu um 8.5 milljónir manna í höfuðborginni Xi’an árið 2010.

Aðrar borgir Shaanxi eru Ankang, Baoji, Hanzhong, Shangluo, Tongchuan, Weinan, Yan'an, Yulin og Xianyang.
 
Í Xianyang-borg (咸阳) sem er staðsett í miðhluta Shaanxi héraðs við Wei fljót búa ríflega fjórar milljónir manna. Borgin fékk titilinn „jarðhitaborg Kína“ á árinu 2006. Þar hafa íslenskir jarðhitasérfræðingar unnið með Kínverjum að nýtingu jarðhita. Sameiginlegt félag Enex Kína ehf. og Shaanxi Geothermal Energy Development Corporation var stofnað í október 2006 að uppbyggingu hitaveitna. Félagið heitir Shaanxi Green Energy Geothermal Development Co. 

Mannskæðasti jarðskjálftinn til þessa, sem vitað er um, varð í Shaanxi héraði árið 1556. Talið er alls hafi um 830.000 manns farist af hans völdum.

Myndir

Tenglar 

 Vefsíða Encyclopædia Britannica um Shandong. Inniheldur ýmsar upplýsingar um héraðið t.d. sögu, landslag, skipulag og markverða staði.
 Enskur vefur héraðsstjórnar Shaanxi. Inniheldur ýmsar upplýsingar t.d. um sögu, skipulag, fréttir og ferðaþjónustu

Heimildir

Tilvísanir 

 
Héruð í Kína
Óðinn Valdimarsson

Óðinn Valdimarsson (f. 21. janúar 1937, d. 16. júlí 2001) á Akureyri var íslenskur söngvari.

Æviágrip 
Óðinn Valdimarsson fæddist þann 21. janúar 1937 á Akureyri og ólst þar upp, yngstur þriggja bræðra. Á uppvaxtarárum sínum var Óðinn allajafna kallaður Ódi. Foreldrar hans voru Valdimar Kristjánsson og Þorbjörg Jónsdóttir. 

Óðinn lærði prentiðn á Akureyri og vann einnig ýmis störf meðal annars á sjó.

Óðinn er hvað þekktastur fyrir söng sinn, enn hann söng meðal annars með Hljómsveit Ingimars Eydal, KK sextett og Atlantic kvartettnum. 

Lagið Er völlur grær (Ég er kominn heim), er gjarnan spilað á undan landsleikjum Íslands í knattspyrnu.

Óðinn lést 16. júlí 2001, hann hafði fengið krabbamein í hálsi sem varð til þess að hann missti röddina.

Útgefið efni

Tónaútgáfan 
  T 18  - Óðinn Valdimarsson - Blátt oní blátt - 1978

Íslenzkir tónar 
 EXP-IM 65 - Óðinn Valdimarsson - Í litlum dal / Ó nei // Útlaginn / Ég vil lifa, elska, njóta - 1959
 EXP-IM 69 - Óðinn Valdimarsson - Magga / Vina, litla vina // Einsi kaldi úr Eyjunum / Flakkarinn - 1959
 EXP-IM 72 - Óðinn Valdimarsson - Útlaginn / Ingibjörg Þorbergs - Kvölds í ljúfum blæ // Sigurður Ólafsson og Sigurveig Hjaltested - Blikandi haf / Sigfús Halldórsson - Tondeleyo - 1960
 EXP-IM 92 - Óðinn Valdimarsson - Í bjórkjallaranum / Augun þín blá // Helena Eyjólfsdóttir - Það sem ekki má / Gettu hver hún er (öll lögin eru úr sjónleiknum Allra meina bót) - 1961

 45-1000 - Helena Eyjólfsdóttir og Óðinn Valdimarsson - Manstu ekki vina / Ó nei // Enn á ný / Ég á mér draum (1959) - 1959
 45-2004 - Óðinn, Helena og Atlantic kvartettinn - Ég skemmti mér // Segðu nei - 1959
 45-2005 - Óðinn Valdimarsson - Einsi kaldi úr Eyjunum // Magga - 1960
 45-2006 - Óðinn Valdimarsson og K.K. sextettinn - Í Kjallaranum // Saga farmannsins - 1960
 45-2007 - Óðinn Valdimarsson - Vina, litla vina // Flakkarinn - 1960
 45-2011 - Óðinn Valdimarsson - 14 ára // Ég er kominn heim - 1960

Tenglar 
 Minningargrein
 Glatkistan.is
 Discogs

Íslenskir tónlistarmenn
Nigel Pinchley

Nigel Pinchley teiknimyndapersóna úr bandarísku teiknimyndaþáttunum Family Guy. Hann er írsk-amerískur (en fæddist í Mexíkó). Millinafnið Löwenbräu kom fram í þættinum Peter Peter Caviar Eater.

Family Guy
Hunan

Hunan (kínverska: 湖南; rómönskun: Húnán) er landlukt hérað í  Alþýðulýðveldinu Kína. Það er hluti af svokölluðu Suður-Mið-Kína svæði. Þetta umfangsmikla hrísgrjónaframleiðslusvæði er staðsett í miðju vatnasvið Jangtse fljótsins (Bláá). Hunan afmarkast af héruðunum Hubei í norðri, Jiangxi í austri og Guangdong í suðaustri; við sjálfstjórnarsvæðið Guangxi í suðvestri; og af héraðinu Guizhou og Chongqing borghéruðunum í vestri. Nafnið Hunan er myndað af kínversku orðunum hu („vatn“) og nan („suður“), sem þýðir landið sunnan við Dongting vatn í norðausturhluta héraðsins. Höfuðborg Hunan og stærsta borgin er Changsha við Xiang fljót. Borgin er mikilvæg miðstöð viðskipta, framleiðslu og flutninga. Héraðið nær til 210.000 ferkílómetra. Íbúar voru árið 2014 um 67 milljónir.
 
Þrjár stærstu borgir héraðsins, Changsha, Xiangtan og Zhuzhou, liggja þétt saman á mótum vega og járnbrauta og árflutninga meðfram Xiang fljóti. Aðrar stórar borgir eru Hengyang sem er efnahags- og fjarskiptamiðstöð í suðurhluta Hunan, og Changde, markaðssetur vatnasvæðisins Yuan fljóts. 
 
Bílnúmeraskilti fyrir ökutæki frá Hunan héraði eru merkt Xiang (湘) eftir Xiang ánni, sem liggur frá suðri til norðurs um héraðið og er hluti af stærsta frárennsliskerfi þess.
 
Landsvæði Hunan komst fyrst undir stjórn Kínverja um 350 f.Kr. þegar það varð hluti af Chu-ríki. Hunan var fæðingarstaður kommúnistans Maó Zedong sem varð leiðtogi Alþýðulýðveldisins Kína.
 
Í Hunan búa nokkur þjóðarbrot, þar á meðal Tujia og Hmong (Miao), ásamt Han Kínverjum, sem eru meirihluti íbúanna.
 
Þrátt fyrir að námuvinnsla og iðnaður hafi verið þróuð allt frá árinu 1949 er efnahagur Hunan áfram að mestu landbúnaður. Ekkert hérað Kína framleiðir meira af hrísgrjónum. Mest af ræktarlandi Hunan er ræktað með nútímatækni, þar á meðal vélrænni áveitu og áburðargjöf. Flest býli eru þó lítil og vélvæðing hefur einskorðast við notkun einfaldra véla og tækja.

Myndir

Tenglar 
 
 Vefsíða Encyclopaedia Britannica um Hunan. Inniheldur ýmsar upplýsingar um héraðið t.d. sögu, landslag, skipulag og markverða staði.
 Enskur vefur héraðsstjórnar Hunan. Inniheldur margvíslegar upplýsingar t.d. um sögu, skipulag, fréttir og ferðaþjónustu

Heimildir 
 
 
 

 
Héruð í Kína
Fæðingarorlofssjóður

Fæðingarorlofssjóður var stofnaður árið 2000. Sjóðnum er ætlað að ákvarða og annast greiðslur fæðingarorlofs, fæðingarstyrkja og ættleiðingarstyrkja auk þess sem sjóðurinn annast upplýsingagjöf til foreldra um réttindi þeirra. 

Sjóðurinn heyrir undir félags- og barnamálaráðherra og hefur verið í vörslu Vinnumálastofnunar frá árinu 2007 en sama ár var starfsemi sjóðsins flutt til Hvammstanga.

Fæðingarorlofssjóður er fjármagnaður með tryggingagjaldi, sem er gjald sem vinnuveitendur greiða af heildarlaunum starfsfólks síns, og vöxtum af innistæðum sjóðsins.

Tilvísanir 
Íslenskar ríkisstofnanir
Bruno Fernandes

Bruno Fernandes (fæddur 8. september 1994) er portúgalskur knattspyrnumaður sem spilar fyrir Manchester United og portúgalska karlalandsliðið í knattspyrnu.

Hann skoraði sína fyrstu þrennu fyrir United í 5-1 sigri gegn Leeds í ágúst 2021.

Verðlaun og viðurkenningar

Sporting CP
Taça de Portugal: 2018–19
Taça da Liga: 2017–18, 2018–19

Portúgal
Þjóðadeildin Gull: 2018–19

Leikmaður mánaðarins í Primeira Liga *7 : Ágúst 2017, september 2017, apríl 2018, desember 2018, febrúar 2019, mars 2019, apríl 2019
Leikmaður mánaðarins í ensku úrvalsdeildinni *4:   Febrúar 2020, júní 2020, nóvember 2020, desember 2020
Leikmaður tímabilsins hjá Manchester United 2020-2021.

Fólk fætt árið 1994
Portúgalskir knattspyrnumenn
Leikmenn Manchester United
Bombus sporadicus

Bombus sporadicus er tegund af humlum, útbreidd í N-Evrópu. Hún finnst einnig í Xinjiang í Kína.

Tilvísanir

Hunangsflugur
Bombus semenoviellus

Bombus semenoviellus er tegund af humlum, upprunnin í A-Evrópu, jafnvel austur í Úralfjöllum. Hún finnst nú einnig víða í N-Evrópu.

Tilvísanir

Hunangsflugur
Tour France

Tour France er skýjakljúfur í La Défense í París.

Skýjakljúfar
Konubókastofa

Konubókastofa er íslenskt safn sem staðsett er á Eyrarbakka. Safnið var formlega stofnað í apríl árið 2013 af Rannveigu Önnu Jónsdóttur bókmenntafræðingi. Konubókastofa er fræðslu- og varðveislusafn tileinkað íslenskum kvenrithöfundum og verkum þeirra. Safnið heldur ritverkum íslenskra kvenna til haga og annast kynningu á verkum þeirra innanlands og utan. Safnið er opið almenningi og hefur haldið ýmsa viðburði, s.s. upplestra, kynningar á verkum kvenna og einnig haldið úti hlaðvarpsþáttum þar sem fjallað er um bækur kvenna.

Í janúar 2013 ákvað Sveitarfélagið Árborg að útvega safninu eitt herbergi til afnota í húsinu Blátúni á Eyrarbakka en bókasafn staðarins er þar einnig til húsa. Konubókastofa er einkum fjármögnuð með frjálsum framlögum en einnig í gegnum Hagsmunafélag Konubókastofu þar sem velunnarar greiða árgjald tvisvar á ári.

Tilvísanir 
Stofnað 2013
Íslensk bókasöfn
Bókmenntir
Eyrarbakki
E-vítamín

E-vítamín  er vítamín og andoxunarefni sem verndar örvar ónæmiskerfið og verndar frumur frá skaðlegum efnum frá efnaskiptum. Það er í formi tókóferóls og tókótríenóls. Virkasta gerðin er a-tókóferól.

E-vítamín er fituleysanlegt, þannig að líkaminn getur hlaðið upp birgðir af því og mikið er af því í feitum mat svo sem í plöntuolíu, margaríni, hnetum, eggjum og fiski. Einnig finnst það í grænmeti og korni. Skortur veldur vöðvaþreytu, og vægum einkennum í miðtaugakerfi þá helst á jafnvægisskyni og sjón. Ráðlagður dagsskammtur er um 8 mg fyrir konur og 9 mg fyrir karla.

Tenglar
Lyfja -E-vítamín
Doktor.is - E-vítamín

Vítamín
Primeira Liga

Primeira Liga einnig þekkt sem Liga NOS er efsta deild knattspyrnu í Portúgal. Hún var stofnuð árið 1934 og eru í henni 18 lið.
Stærstu liðin stóru þrjú hafa unnið alla titlana nema tvo: Benfica (37 titlar), FC Porto (30 titlar) and Sporting CP (19 titlar). Hin tvö eru Belenenses (titill 1945–46) og Boavista (titill 2000–01).

Úrvalsdeildir knattspyrnu í Evrópu
Íþróttir í Portúgal
Stofnað 1934
Jannik Vestergaard

Jannik Vestergaard (fæddur 3. ágúst árið 1992) er danskur knattspyrnumaður. Hann leikur með enska úrvalsdeildarfélaginu Leicester og danska landsliðinu. Vestergaard er 199 cm á hæð .

Danskir knattspyrnumenn
Poul Nielsen

Niels Poul "Tist" Nielsen (fæddur 25. desember 1891 — dáinn 9. ágúst 1962) var danskur knattspyrnumaður Nielsen er markahæsti leikmaðurinn í sögu danska landsliðsins ásamt hinum íslensk ættaða Jon Dahl Tomasson, þeir hafa báðir skorað 52 mörk,enn Nielsen lék einungis 38 leik fyrir landsliðið. Nielsen spilaði allan sinn feril fyrir Kjøbenhavns Boldklub.

Danskir knattspyrnumenn
Jiangsu

Jiangsu (eða Kiangsu) (kínverska: 江苏; rómönskun: Jiāngsū ) er strandhérað við Gulahaf í austurhluta Alþýðulýðveldisins Kína. Það er eitt af leiðandi héruðum landsins í fjármálum, menntun, tækni og ferðaþjónustu. Jiangsu er ekki stórt að flatarmáli (102.600 ferkílómetrar) en afar þéttbýlt. Íbúar eru um 84.7 milljónir, langflestir Han-Kínverjar. Höfuðborg héraðsins er Nanjing. Héraðið er almennt álitið eitt þróaðasta hérað Kína.

Landfræðileg afmörkun 
Jiangsu héraðið er á austurströnd Kína. Það afmarkast af Gula hafi í austri, borghéraðinu Shanghai í suðaustri, og af héruðunum Zhejiang í suðri, Anhui í vestri og Shandong í norðri. Héraðið er með yfir 1.000 km strandlengju meðfram Gulahafi og hið mikla Jangtse-fljót (eða Bláá) fer um suðurhluta þess.

Borgir 
Héraðshöfuðborgin er Nanjing, sem var suðurhöfuðborg Kína á tímum Mingveldisins (1368–1644) og höfuðborg stjórnar þjóðernissinna (1928–49). Borgin hefur einnig verið efnahagsleg og menningarleg miðstöð Suður- og Suðaustur-Kína frá fornu fari.
 
Í Nanjing borg bjuggu árið 2020 um 9.3 milljónir manna. Aðrar stórborgir héraðsins eru Suzhou borg (12.7 milljónir íbúa), Xuzhou (9.1 milljónir), Nantong (7.7 milljónir), Yancheng (6.7 milljónir), Wuxi (7.5 milljónir), Changzhou (5.3 milljónir), Lianyungang (4.6 milljónir), Huai'an (4.6 milljónir), Yangzhou (4.6 milljónir), Taizhou (4.5 milljónir), og Suqian (5.0 milljónir).
 
Í kínverska manntalinu árið 2020 var íbúafjöldi Jiangsu héraðs um 84.7 miljónir.

Efnahagur 
Allt frá Sui ættarveldinu (581–618) og Tangveldinu (618 – 907) hefur Jiangsu verið þjóðhagsleg og viðskiptamiðstöð, meðal annars vegna byggingar hins mikla skipaskurðar sem hófst á 5. öld f.Kr. og liggur um nokkur héruð Kína. Gríðaröflugar borgir eins og Nanjing, Suzhou, Wuxi, Changzhou og Sjanghæ (sem var aðskilin frá Jiangsu héraði árið 1927) eru allar helstu kínversku efnahagsmiðstöðvarnar.
 
Jiangsu varð að sérstöku héraði árið 1667 á tímum Kangxi keisara. Nafnið er dregið af forskeytunum Jiangning og Suzhou, nöfnum tveggja mikilvægustu svæða innan héraðsins á þeim tíma. Landsvæði héraðsins spannar 102.600 ferkílómetrar. 
 
Frá upphafi efnahagsumbóta árið 1990 hefur Jiangsu orðið þungamiðja kínverskrar efnahagsþróunar. Það er almennt álitið eitt þróaðasta hérað Kína mælt með þróun  mannauðsvísitölu Sameinuðu Þjóðanna. Héraðið er heimili margra helstu útflytjenda heims á rafeindabúnaði, efnisvöru og vefnaðar. Það hefur einnig verið stærsti viðtakandi Kína í beinni erlendri fjárfestingu frá árinu 2006.

Myndir

Tenglar 
 
 Vefsíða Encyclopaedia Britannica um Jiangsu. Inniheldur ýmsar upplýsingar um héraðið t.d. sögu, landslag, skipulag og markverða staði.
 Enskur vefur héraðsstjórnar Jiangsu. Inniheldur margvíslegar upplýsingar t.d. um sögu, skipulag, fréttir og ferðaþjónustu.

Heimildir

Tilvísanir 

 

 
Héruð í Kína